বাঘ-চাল
বাঘ-চাল (নেপালি: बाघ चाल, নেপাল: धुँ कासा ধুন কাসা অর্থ "বাঘ খেলা") একটি কৌশলগত ছকের খেলা যা দুইজন মিলে খেলতে পারে। খেলাটি নেপালে উদ্ভাবিত হয়েছিল। খেলাটি অসমমিত যেখানে একজন খেলোয়াড় চারটি বাঘ নিয়ন্ত্রণ করে এবং অন্য খেলোয়াড় বিশটি পর্যন্ত ছাগল নিয়ন্ত্রণ করে। বাঘ ছাগলকে 'শিকার' করে আর ছাগলরা বাঘের গতিবিধি আটকানোর চেষ্টা করে। এই খেলাটি দক্ষিণ ভারতেও খেলতে দেখা যায়, যদিও ভিন্ন ছক তবে নিয়ম একই। এই খেলাটি নেপালের গ্রামাঞ্চলে জনপ্রিয়।